פיניאס ופרב הסרט: המסע אל היקום המקביל

פיניאס ופרב הסרט: המסע אל היקום המקביל (באנגלית: Phineas and Ferb the Movie: Across the 2nd Dimension) הוא סרט הנפשה טלווזיוני אמריקאי משנת 2011, מסוגת קומדיה והרפתקאות לכל המשפחה, אשר מבוסס על סדרת הטלוויזיה של ערוץ דיסני "פיניאס ופרב" ששודרה לראשונה בשנת 2007 והופצה ברחבי העולם. הסרט בוים ונכתב על ידי דן פוונמיר, יחד עם ביומו של רוברט יוז וכתיבתם של ג'ון קולטון בארי וג'ף "סוומפי" מארש. הסרט הופק על ידי Disney Television Animation ו-Wang Film Productions.

הסרט הוכרז לראשונה על ידי ג'ף "סוומפי" מארש במהלך ראיון בשנת 2010 לעיתון "דיילי טלגרף", כאשר זהו סרט ההנפשה הרביעי של ערוץ דיסני. עלילת הסרט מתרחשת במהלך העונה השלישית של הסדרה, והיא עוקבת אחר פיניאס ופרב, שני אחים חורגים המגיעים ליקום מקביל בעקבות עזרתם לדוקטור דופנשמירץ, בו הם פוגשים גרסאות אפורות של עצמם ושל חברם.

הסרט שודר ברחבי העולם בערוץ דיסני ודובב לשפות שונות. הסרט שודר לראשונה בארצות הברית ב-5 באוגוסט 2011 בדיבוב אנגלי, וזכה להצלחה רבה כאשר צפו בו כ-7.6 מיליון צופים. בישראל הסרט שודר לראשונה בדיבוב לעברית ב-28 באוקטובר 2011, ובעקבות הביקוש הרב שודר פעם נוספת בתרגום לעברית ב-12 בדצמבר באותה שנה. אורך הסרט הוא כ-78 דקות.

בשנת 2014 שודר בעונה הרביעית של הסדרה הפרק "סיפורים מהמחתרת" ("Tales from the Resistance: Back to the 2nd Dimension"), אשר עוקב על המתרחש ביקום המקביל חודשיים לאחר סיום עלילת הסרט. ב-28 באוגוסט 2020 הופץ בדיסני+ סרט נוסף שמבוסס על הסדרה בשם "פיניאס ופרב הסרט: קנדיס נגד היקום".

 תקציר העלילה 
לכבוד יום השנה החמישי להצטרפותו של פרי הפלטיפוס למשפחה, פיניאס ופרב בונים בדמינפוס, כדור נוצה פלטיפוסי. כאשר הבדמינפוס עף למעבדתו של ד"ר היינץ דופנשמירץ, פיניאס ופרב עוזרים לו בתמימות להפעיל את המצאתו האחרונה, ממד-אחרטרון, אשר גורמת להם להגיע ליקום מקביל. ביקום המקביל, הם פוגשים גרסאות חלופיות של עצמם, ומגלים מציאות חדשה בה ד"ר היינץ דופנשמירץ מהיקום המקביל שולט בעולם. במהלך הסרט רואים כיצד פיניאס ופרב יחד עם חבריהם החדשים מהיקום המקביל מצילים את המצב.

 דמויות ומדבבים 

הדיבוב העברי בוים על ידי עמיחי בר טוב, והופק על ידי אסנת סדן באולפני אלרום.
שם הדמותמדבב/ת באנגליתמדבב/ת בעבריתפיניאס פליןוינסנט מרטלההדר שחף-מעייןפיניאס-2פרב פלטשרתומאס סאנגסטרגיא רושיניאקדני ג'ייקוב פרב-2תומאס סאנגסטרדני ג'ייקוב בלג'יט ראימאוליק פאנצ'וליבלג'יט-2קנדיס פליןאשלי טיסדיילעדי קוזלובסקיקנדיס-2אשלי טיסדיילדן פוונמיר יורם יוספסברג פרי הפלטיפוסדי בראדלי בייקרפרי-2פינקי הצ'יוואווהד"ר היינץ דופנשמירץדן פוונמירגלעד קלטרדופנשמירץ-2קארלטיילר אלכסנדר מאןמייג'ור מונוגרםג'ף "סוומפי" מארשיורם יוספסברגמונוגרם-2נורםג'ון וינרנורם-2ג'רמי ג'ונסוןמיטשל מוסוגילן שחףג'רמי-2ביופורד ואן סטוםבובי גיילורביופורד-2איזבלה גרסיאה שפירואליסון סטונריעל טלאיזבלה-2לינדה פליןקארולין ריאיעל בן ארילינדה-2לורנס פלטשרריצ'רד או'בריאןמולי שולמןלורנס-2ארוויןג'ק מקבריירסטייסי היראנוקלי הומיכל רשףונסה דופנשמירץאוליביה אולסון

 מדיה 
 הפצה ביתית 
בארצות הברית, DVD של הסרט הופץ ב-23 באוגוסט 2011, אשר הוא כלל בנוסף לסרט 8 סצנות שנמחקו, פרשנויות, שירים, פרקים, קליפים ועוד. במאי 2015, הופץ DVD של הסרט עם כתוביות בעברית על ידי האוזן השלישית.

 פסקול 
פסקול הסרט הנקרא "Phineas and Ferb: Across the 1st and 2nd Dimensions", הופץ ב-2 באוגוסט 2011, כאשר הוא כולל 22 שירים - 8 מתוך הסרט ו-14 מתוך הסדרה. הפסקול הוקלט והופץ על ידי חברות התקליטים "וולט דיסני רקורדס" ו"הוליווד רקורדס". חברת וולמארט מכרה את הפסקול עם 10 שירים נוספים. בגרסה העברית של הסרט, רוב השירים דובבו בניהולו המוזיקלי של עמיחי בר טוב.

 משחק וידאו 

משחק וידאו בשם "Phineas and Ferb: Across the 2nd Dimension" הופץ ב-2 באוגוסט 2011 עבור Wii, פלייסטיישן 3 ונינטנדו DS. במשחק, השחקנים מקבלים תפקיד בתור פיניאס, פרב, פרי הפלטיפוס, ודמות בלעדית למשחק, הסוכן ט', בזמן שהם מטיילים בעולמות. בזמן שהם מטיילים בעולמות, הדמויות משתמשות בגאדג'טים כדי להביס את האויבים. המשחק הופץ ונמכר גם בישראל בדצמבר 2011.

 אתר אינטרנט 
לסרט נוצר אתר אינטרנט בו היה ניתן לשחק במשחקים מיוחדים בהשראת הסרט, לצפות בתמונות ובסרטונים, ולקרוא מידע על העלילה והדמויות. האתר אינו זמין.

 מדיות נוספות 
בהשראת הסרט הופצו בובות, מוצרי בית, חולצות ומגזינים. כמו כן, נמכר ב-28 ביוני 2011 ספר המתאר את עלילת הסרט אשר עובד על ידי אלי או'ריאן, בהפצת Disney Book Group. הספר תורגם לעברית על ידי יואב כ"ץ, והופץ בישראל על ידי ידיעות ספרים בשנת 2012.

 קבלה 
 ביקורות 
מאט בלום מאתר "Wired" כתב שהסרט הוא קלאסיקה עם הקריקטורת הטובות ביותר שנעשו אי פעם. בנוסף הוא הדגיש את ההומור הנמצא בסרט שמכוון למבוגרים, דבר שהופך אותו למהנה לכל הגילאים.

מבקר הטלוויזיה מאתר "לוס אנג'לס טיימס", רוברט לויד, אמר שהוא נהנה מהסרט וציין שהוא מציג את הרגש ביחס בין בעלי חיים לבעלים שלהם.

נואל מוריי מאתר "The A.V. Club", נתן לסרט ציון +B בטענה שנושא האקשן בסרט היה שונה מהסדרה, אך למרות זאת הסרט הצליח לספק את מעריציו, כולל הדיאלוגים המקסימים.

 רווחים 
בספרד הסרט הופץ בבתי הקולנוע, שם הוא הרוויח ממכירות הכרטיסים כ-5,689,121 דולר.

 המשכים 
 המשך טלוויזיוני 
בריאיון לאתר "הארץ" נשאל דן פוונמיר לגבי אזכור של הסרט בסדרה, והוא ענה "אנחנו דנים בזה עכשיו, כי אמנם החזרנו את כל האירועים לנקודת האפס, אבל אנחנו שוקלים לגרום לאחת הדמויות להיזכר באירועי הסרט בהבזק פתאומי. אנחנו אוהבים בדיחות חוזרות כאלה". ב-25 בנובמבר 2014 שודר במקור הפרק "סיפורים מהמחתרת" ("Tales from the Resistance: Back to the 2nd Dimension"), אשר משמש כפרק 45 בעונה הרביעית של הסדרה "פיניאס ופרב". הפרק משמש כהמשך לסרט, ורואים בו מה קורה ביקום המקביל חודשיים לאחר עלילת הסרט. אורך הפרק הוא כ-22 דקות, וכיכבה בו בתפקיד אורח אליסון ג'ני בתפקיד שרלין דופנשמירץ, אשתו של ד"ר היינץ דופנשמירץ.

 סרט המשך עצמאי 

סרט נוסף שמבוסס על הסדרה בשם "פיניאס ופרב הסרט: קנדיס נגד היקום" הופץ ב-28 באוגוסט 2020 בדיסני+. רוב המדבבים המקוריים של הסרט חזרו לדבב גם בו, מלבד תומאס סאנגסטר, המדבב של פרב, שהוחלף בדייוויד אריגו ג'וניור.

 קישורים חיצוניים 




 הערות שוליים 

קטגוריה:דיסני: סרטי הנפשה
קטגוריה:סרטי 2011
קטגוריה:סרטי הנפשה אמריקאיים
קטגוריה:סרטי הנפשה מוזיקליים
קטגוריה:סרטי הרפתקאות אמריקאיים
קטגוריה:סרטי טלוויזיה אמריקאיים
קטגוריה:סרטי קומדיה אמריקאיים
קטגוריה:סרטים באנגלית
קטגוריה:סרטים לכל המשפחה
קטגוריה:סרטים מוזיקליים אמריקאיים
קטגוריה:פיניאס ופרב